آمریکا چالیشیر کی، ناتو-یا پارالل اولاراق بالتیکیانیدان بولغاریستانا قدر متفیقلر سیستمی قورسون.
آخار. آذ خبر وئریر کی، بو بارهده اینفورماسییا آمریکانین «ایستراتفور» آنالیتیک شیرکتینین ۲۰۱۵-۲۰۲۵-جی ایل گئوسییاسی پروقنوزلاریندا یئر آلیب. شیرکت واشینگتونون بورایا داها چوخ اؤلکه جلب ائتمک ایستدیینی بیلدیریب:
«اساس مسئله یئنی بالتیک-قارا دنیز اتفاقی اولاجاق. بو اتفاق آذربایجان و خزر دنیزینه قدر گئنیشلندیریلسیدی داها منتیقلی اولاردی. اتفاقا آذربایجانلا برابر تورکییهنی ده جلب ائتمهیه چالیشاجاقلار. بو اؤلکهلره تهدیدلره جاواب اولاراق اوردو گؤندریلهجک. بو، قارشیدا دوران ۱۰ ایللیین ایلک یاریسینین اساس مسئلهسی اولاجاق. آمریکا بئلهلیکله آوروپا پروبلملرینه، چینله قارشیدورمایا آز داخیل اولاجاق».
روسییا پارچالانیر
«ایستراتفور» آنالیتیکلرینین فیکرینجه، روسییانین گلهجکده حاضیرکی فورماسیندا قالماسی آز ایناندیریجیدیر:
«روسییادان غربده اولان پولشا، ماجاریستان و رومینییا بیر زامانلار مسکوا ایله ساواشدا ایتیردیکلری رگیونلارینی گئری قایتارماغا جهد ائدجکلر. اونلار اوکراینا و بلاروسو دا اؤز تأثیر زونالارینا داخیل ائتمک ایستهیهجکلر. مسکوا جنوبوندا اولان شیمالی قافقازا نظارت ایمکانلارینی ایتیرهجک. مرکزی آسییادا ایسه غیری-ایستابیللیک باشلایاجاق. کرلییانین شیمال-غربینی فینلاندییا اؤز اراضیسینه داخیل ائتمک ایستهیهجک. اوزاق شرقدهکی بؤلگهلر ایسه داها آزاد سیاست یوروتمهیه چالیشاجاقلار».
۲-جی عثمانلینین دوغولوشو
پروقنوزلاردا همچینین عرب دونیاسینا دا دقت آیریلیب. اکسپرتلرین فیکرینجه، بؤلگهدهکی سیتواسییانین عهدهسیندن یالنیز تورکییه گله بیلهجک:
«تورکییه ایندی عرب مناقشه لری، قفقاز و قارا دنیز مناقشه لری ایله احاطهلیدیر. تورکییه هلهلیک یاخین شرقده تام مستقیل سیاست یوروتمهیه حاضر دئییل و بونا گؤره ده آمریکا ایله امکداشلیق ائدجک. تورکلر اؤز تأثیر زونالارینی شیمالی آفریکایا قدر آرتیراجاقلار.
تورکییهنین دقتی تکجه یاخین شرقه یؤنلمهیهجک. روسییا ضعیفلدیکجه آوروپالیلار تورکییهنین ماراق دایرهسینده اولان زونالارا گلهجکلر. تورکییه شیمال ایستیقامتینده اولان اقتصادی و سیاسی گوجوندن یارارلاناجاق و حتی حربی گوجوندن ده ایستیفاده ائدجک. آوروپا بیرلیینین داغیلماسی بعضی اؤلکهلرین شرقه ماراغینی آرتیرا بیلر. بو ایسه تورکییهیه اؤزونون بالکانلاردا اساس گوج اولماسینا ایمکان یارادیر. تورکییه یاخین ۱۰ ایلده اساس رگیونال گوجه چئوریلجک».
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab